**Za koga – za Slovenijo**

**Aktivnost OZVVS Tržič**

Pripravil: Lado Srečnik

Simbolno veteransko dejanje je bilo letos, ko praznujemo 20-letnico Območnega združenja veteranov vojne za Slovenijo, izvedeno na Zboru članov Območnega združenja veteranov vojne za Slovenijo Tržič, ki je bil v petek, 15. marca 2019, v večnamenskem prostoru Osnovne šole Bistrica, v Bistrici pri Tržiču.  
To je simbolno veteransko dejanje miru - svobode - neuklonljivosti - zmage - ponosa - spomina - opomina.

Območno združenje vojne za Slovenijo Tržič na današnji dan šteje 224 članov in članic. Od tega števila je 10 veterank in 214 veteranov.

Predsednik združenja Vojko Damjan je v svojem poročilu poudaril:

*»V lanskem letu smo izvedli vse naloge, ki smo si jih zastavili. Najpomembnejše so bile:*

* *Spoštljivo smo počastili spomin na dogodke iz leta 1991 na Ljubelju in Medvodjah kjer so se odvijale bojne aktivnosti enot Teritorialne obrambe Tržiča.*
* *Izvedli smo tradicionalni pohod po poteh teritorialne obrambe na planino Prevala.*
* *Pohod v Dražgoše katerega je glavni nosilec Občinsko združenje slovenskih častnikov iz Tržiča postaja množičen in vsako leto se ga udeležujejo, tudi naši člani.*
* *Odkrili smo spominsko ploščo , kjer smo v času osamosvojitvene vojne v letih 1990 in 1991 skrivali strelivo enot Teritorialne obrambe. Odkrita spominska plošča se nahaja na stanovanjski hiši v Reber v Podljubelju 120, po domače pr Javornk.*
* *Dostojno smo počastili 50. letnico Teritorialne obrambe, ter pri tem organizirali in odprli s sodelovanjem s Tržiškega muzeja, razstavo Teritorialne obrambe Tržič.*
* *Udeležili smo se Glavnega zbora Zveze veteranov v Murski Soboti.*
* *Sodelovanje v športnih aktivnostih velja izpostaviti, posebno smučarskih tekmovanj veteranov v Cerknem kjer smo zasedli solidno mesto, na Pokljuki kjer je bilo 6.odprto prvenstvo veteranov v smučarskih tekih smo zasedli prvo mesto. Na 16.državnem prvenstvu ZVVS/ zveze veteranov vojne za Slovenijo/ na Golteh v smučanju in streljanju smo zasedli ekipno tretje mesto.*
* *Sodelovali smo tudi v ekipnem prvenstvu v kegljanju veteranov Gorenjske na Jesenicah in zasedli prvo in tretje mesto posamezno in ekipno prvo mesto .*
* *Tekmovali smo tudi na državnem veteranskem prvenstvu kegljanja v Celju in zasedli prvo mesto ekipno, med posamezniki pa prvo in drugo mesto.*
* *Strokovno ekskurzijo smo izvedli na Primorsko in si ogledali muzej 1.in 2. svetovne ter osamosvojitvene vojne 1991 v Lokvah, zgodovinske znamenitosti Štanjela in pršutarno v Lokvah.*
* *Prapor naše organizacije je bil velikokrat prisoten na proslavah in drugih svečanosti v občini in izven nje.*
* *Uspešno smo tudi sodelovali z vsemi sorodnimi organizacijami in skupnostmi, društvi, občino in zvezo.*

*V preteklem letu smo bili organizatorji ali soorganizatorji oziroma udeleženci na več kot 10 pomembnih prireditvah, kamor smo povabili z redno pošto 1132 veterank in veteranov . Teh prireditev se je udeležilo približno 548 naših članov.*

*Naše združenje, se je ustanovilo predvsem iz razloga, da negujemo spomine na osamosvojitveno vojno iz leta 1991 , da razvijamo tovarištvo in medsebojno zaupanje, ki smo ga dokazali v tem letu. Na žalost je danes tega vse manj, čas beži le spomini nas še povezujejo, ki pa se tudi počasi odmikajo in bledijo.*

*Naša želja je, da organizacijo okrepimo z novimi člani. V Tržiču je bilo v času priprav in dneh vojne za Slovenijo vključenih v različne oblike delovanja tako v vrstah enot TO, Milice, civilne zaščite, narodne zaščite in drugih obrambnih aktivnostih, ki so se izvajale v občini, več kot 1000 naših občank in občanov. Naša občina je bila ena izmed občin, ki so k uspehu naše osamosvojitve prispevale pomemben delež. Prav vsi, ki so bili vključeni v obrambe aktivnosti v letih 1990 in 1991 so, in še niso naši člani, dobrodošli v naši organizaciji.«*

Na zboru OZVVS Tržič so bila potrjena vsa poročila za izvedene aktivnosti in uspešnega dela v letu 2018. Vsi gostje so pohvalili naše aktivnosti in se zahvalili za uspešno sodelovanje.

Obsežen program za leto 2019 je bil soglasno sprejet.

Zveza veteranov vojne za Slovenijo je podelila tudi pet priznanj za uspešno delo: bronasto plaketo sta prejela Mihael Meglič in Lado Srečnik, spominski znak pa Tržiški Muzej, Osnovna šola Bistrica in Mirko Kunšič.

Posebno zahvalo s šopkom rož, pa je prejela računovodkinja združenja Tatjana Stritih, ki delo opravlja brezplačno že vrsto let.  
Na zaključku zbora smo svečano pospremili še odhod praporov iz prizorišča.